О б р а з л о ж е њ е

Одлука о изменама Одлуке о Буџетском фонду за заштиту животне средине града Ниша доноси се на основу члана 100. Закона о заштити животне средине (''Службени гласник РС'', број 135/04, 36/09, 72/2009-др. закон, 43/2011- Одлука УС, 14/2016, 76/2016, 95/2018 др. закон, 95/2018 – др. закон и 94/2024 - др. закон).

Одлука о изменама Одлуке о Буџетском фонду за заштиту животне средине града Ниша се усклађује са Законом о заштити животне средине, Законом о буџетском систему, ("Службени гласник РС" број 54/09, 72/2010, 101/2010, 101/2011, 93/2012, 62/2013, 63/2013, 108/2013, 142/2014, 68/2015 – др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 др. закон, 92/2023 и 94/2024) и Законом о накнадама за коришћење јавних добара ("Службени гласник РС" број 95/2018, 49/2019, 86/2019- 15/2023, 92/2023, 120/2023 и 99/2024) и Одлуком о градским управама града Ниша („Службеном листу града Ниша“ бр.134/2024).

Одлуком о изменама Одлуке о Буџетском фонду за заштиту животне средине града Ниша, брисане су накнаде у члану 6. Одлуке које су прописане чланом 85. Закона о заштити животне средине јер је наведени члан брисан из текста Закона.

У Члану 7. став 2. Одлуке о Буџетском фонду за заштиту животне средине града Ниша, брише се сагласност Градоначелника с обзиром да надлежно Министарство за заштиту животне средине даје сагласност на исти.

Одлуком о изменама Одлуке о Буџетском фонду за заштиту животне средине града Ниша, усаглашава се са Одлуком о градским управама града Ниша тако што се у члановима који се мењају уместо наведе Градске управе Секретаријата за заштиту животне средине мења у Градску управу надлежну за послове заштите животне средине и Градске управе Секретаријата за финансије мења у Градску управу надлежну за послове финансија.

Средства буџетског фонда користе се за финансирање заштите и унапређивање животне средине.

За спровођење Одлуке о изменама Одлуке о Буџетском фонду за заштиту животне средине града Ниша, нису потребна финансијска средства.

Градска управа за имовину, привреду и заштиту животне средине, прибавила је Мишљење Градске управе за финансије и локалне јавне приходе бр.83-1/2025-05, од 15.01.2025. године, на нацрт Одлуке о изменама Одлуке о Буџетском фонду за заштиту животне средине Града Ниша.